Postcard from the Bump เคล็ดลับการสังเกตทารกน้อยในครรภ์มารดา
โดยทั่วไปหญิงมีครรภ์ มักจะได้รับคำแนะนำว่าควรจะรับประทานอะไรบ้าง หรือควรดูแลตัวเองอย่างไร เพื่อทะนุถนอมทารกในครรภ์ของตน แต่ไม่ค่อยจะได้
Amy Mahler Beanland และ Emily MilesTerry เป็นเพื่อนกันมาเป็นเวลายาวนาน ทั้งสองมีบุตรรวมกัน 5 คนจากประสบการณ์ที่ผ่านมา ทำให้พวกเธอได้พบทัศนะมุมมองใหม่ๆ เกี่ยวกับการตั้งครรภ์ Emily บอกว่า พอคลอดลูกออกมาเธอก็รู้สึกได้ว่ารู้จักกับลูกดี ตั้งแต่ตอนที่ตั้งครรภ์ ส่วน Amy บอกว่าพวกเธอมักจะพูดคุยกันเกี่ยวกับบุคลิกลักษณะ เล็กๆ น้อยๆ ของทารกในครรภ์ Emily ยกตัวอย่าง Milesลูกคนที่สามของเธอว่าเขาชอบที่จะอยู่ในอ้อมแขนของสมาชิกในครอบครัวตั้งแต่วันแรกที่เขาเกิดแต่เมื่อมีคนแปลกหน้ามาอุ้มแล้วล่ะก็ เขาจะร้องไห้ทันทีซึ่งดูเหมือนว่าเขาเรียนรู้มากมายเกี่ยวกับโลกใบนี้ตั้งแต่วันที่ลืมตาดูโลกเลยทีเดียว Emily กล่าวต่อไปอีกว่าที่บ้านของเธอมีสุนัขที่ชอบเห่าเสียงดัง แต่น่าแปลกที่ Milesไม่เคยตื่นเพราะเสียงเห่าเลย Emily คิดว่านั่นเป็นเพราะว่าเขาเคยได้ยินเสียงเห่านี้มาก่อนแล้วและเรื่องนี้เองทำให้เธอได้คิดถึงสิ่งต่างๆ ที่เคยทำในการตั้งครรภ์ครั้งที่ผ่านๆมา เธอคิดว่าอาการต่างๆ ของคุณแม่ตอนที่ตั้งครรภ์ เกิดจากลักษณะที่แตกต่างกันทางกายภาพของเด็กทารกซึ่งอาจทำให้การตั้งครรภ์ในแต่ละครั้งแต่กต่างกันอีกด้วย และเนื่องจาก Amy และ Emilyเป็นนักเขียน พวกเธอทราบดีว่าหญิงมีครรภ์ มักชอบอ่านหนังสือเกี่ยวกับการตั้งครรภ์ ทั้งสองจึงตัดสินใจร่วมกันเขียนหนังสือเรื่อง "Postcardsfrom the Bump" โดยสะสมเรื่องราวต่างๆจากผู้หญิงที่เอาใจใส่ต่อการเลื่อนไหวของทารกในครรภ์ ซึ่งสามารถเชื่อมโยงไปสู่บุคลิกลักษณะของเด็กทารกเหล่านั้นได้ด้วย Amy เล่าว่ามีเรื่องราวของผู้หญิงคนหนึ่ง ซึ่งลูกของเธอมักจะอยู่นิ่งๆ ไม่ค่อยเคลื่อนไหวมากนักตอนที่อยู่ในครรภ์และตอนนี้เขาก็เป็นเด็กที่นิ่งๆ เอาแต่นั่งอ่านหนังสืออยู่บนโซฟาตลอดเวลา ส่วน Emilyก็เล่าถึงคุณแม่ ที่ลูกของเธอชอบเตะแรงๆ อยู่ตรงจุดเดิมๆจนแทบจะฟกช้ำเลยทีเดียว และในตอนนี้ เด็กคนนั้นกลายเป็นนักเตะของทีมฟุตบอลวิทยาลัยไปแล้ว Emily หนึ่งในผู้แต่งหนังสือเรื่องPostcards from the Bump กล่าวว่า ในสัปดาห์ที่ 28 ของการตั้งครรภ์เด็กทารกสามารถลิ้มรส ได้ยิน มองเห็น แสดงออกทางสีหน้า และทำอะไรได้เหมือนๆกับในเวลาที่คลอดออกมาจากครรภ์มารดาแล้ว เธอคิดว่าทุกวันนี้บรรดาคุณแม่ได้รับข้อมูลทางด้านการแพทย์มากมายเกี่ยวกับทารกของตน แต่การผ่อนคลายและเฝ้าสังเกตทารกน้อยด้วยตนเอง ก็เป็นเรื่องที่สำคัญเช่นเดียวกัน นอกจากนี้ผู้แต่งหนังสือทั้งสองกล่าวว่าการตั้งครรภ์ไม่ใช่ภาระ หรือไม่ใช่เพียงระยะเวลาที่บรรดาคุณแม่เฝ้าคอยนับถอยหลังจนถึงกำหนดคลอด แต่การตั้งครรภ์เป็นประสบการณ์ที่น่าตื่นเต้นและช่วยให้บรรดาว่าที่คุณแม่ทราบเคล็ดลับของการผ่อนคลายและการเชื่อมความสัมพันธ์กับทารกของตน Ame Beanland และ Emily Terryส่งเสริมให้คุณแม่ทั้งหลาย จดบันทึก เกี่ยวกับประสบการณ์การตั้งครรภ์ของตนซึ่งจะทำให้ทราบข้อมูลเกี่ยวกับทารกและทำให้ทราบว่าทารกรู้สึกอย่างไร และว่าการตั้งครรภ์ก็เปรียบเสมือนการเดินทางที่ว่าคุณแม่สามารถเพลิดเพลินไปกับทารกน้อยได้ก่อนใครๆ